Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, ikasturte hasierako baheketan erabiltzen ari diren test azkarrei buruzkoa. Galdera 2020ko irailaren 18ko 97. Nafarroako Parlamentuko Aldizkari Ofizialean argitaratu zen.

Iruñean, 2020ko urriaren 16an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak 10-20-PES-00191 idatzizko galdera aurkeztu du, zeinaren bidez “informazioa eskatzen baitu test azkarrei buruz”. Hona Nafarroako Gobernuko Osasuneko kontseilariak horri buruz eman beharreko informazioa:

Zer test azkar erabiltzen ari dira ikasturte hasierako baheketan? Zer markatakoak dira?

WONDFO, Leading POCT Manufacturer

SARS-CoV-2 Antibody Test

(Lateral Flow Method)

Zer balidazio egin da sintomarik gabeko pertsonetan erabilitako test azkar horiek direla-eta?

Fabrikatzaileak egiten du balidazioa, merkaturatu aurretik.

Espainian erabiltzen hasi baino lehen, Mikrobiologia Zentro Nazionalak ere balidatu egin zuen testa.

Sintomarik gabeko pertsonetan egindako balidazioan zein da test horien sentsibilitatea eta espezifikotasuna?

Fabrikatzailearen arabera, testak % 86,4ko sentikortasuna du eta % 99,6ko espezifikotasuna.

Mikrobiologia Zentro Nazionalak egindako balidazio-azterketek emaitza hauek izan dituzte:

a. Sentikortasuna: % 66,3 (KT: % 95 % 64,8-67,8).

b. Espezifikotasuna: % 100 (KT: % 95 % 100).

Sentikortasuna eta espezifikotasuna testaren ezaugarriak dira beti.

Iragarpen-balio positiboa eta negatiboa dira gaixotasunak populazioan duen prebalentziaren mende daudenak. (Prebalentzia handia pertsona sintomatikoetan eta prebalentzia txikia asintomatikoetan).

Asintomatikoetan iragarpen-balio negatiboa ia %100ekoa litzateke (asintomatikoen artean test azkarrean negatibo ematen dutenen % 100 birusarekin kontakturik izan gabeak lirateke). Aldiz, asintomatikoetan iragarpen-balio positiboa txikia litzateke (test azkarrean positibo ematen dutenetatik multzo bat bakarrik legoke gaixorik), eta horregatik eskola-baheketan test azkarrean positibo eman dutenei PCRa egin zaie.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko urriaren 13an

Osasuneko kontseilaria: Santos Induráin Orduna